Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Nīderlandes pieteikums EGF/2011/009 NL/Gelderland Construction, 41. nodaļa) /* COM/2012/0395 final - 2012/ () */





PASKAIDROJUMA RAKSTS Eiropas Parlamenta, Padomes un Komisijas 2006. gada 17. maija Iestāžu nolīguma par budžeta disciplīnu un pareizu finanšu pārvaldību[1] 28. punktā paredzēta Eiropas Globalizācijas pielāgošanas fonda (EGF) izmantošana, ņemot vērā elastības mehānismu, ar nosacījumu, ka maksimālais ikgadējais apjoms finanšu shēmas attiecīgās kategorijās nedrīkst pārsniegt EUR 500 miljonus. EGF ieguldījumiem piemērojamie noteikumi ir izklāstīti Eiropas Parlamenta un Padomes 2006. gada 20. decembra Regulā (EK) Nr. 1927/2006 par Eiropas Globalizācijas pielāgošanas fonda izveidi[2]. Nīderlande 2011. gada 15. decembrī iesniedza pieteikumu EGF/2011/009 NL/Gelderland Construction, 41. nodaļa, lai saņemtu finansiālu ieguldījumu no EGF, pēc darbinieku atlaišanas no darba 54 uzņēmumos, kuri darbojās NACE 2. redakcijas 41. nodaļas nozarē (“Ēku būvniecība”)[3] NUTS II reģionā Gelderlandē (NL22) Nīderlandē. Pēc šā pieteikuma rūpīgas pārbaudes Komisija saskaņā ar Regulas (EK) Nr. 1927/2006 10. pantu ir secinājusi, ka regulā noteiktie finansiālā ieguldījuma saņemšanas nosacījumi ir izpildīti. PIETEIKUMA KOPSAVILKUMS UN ANALĪZE Pamatdati || EGF reģistrācijas Nr. || EGF/2011/009 Dalībvalsts || Nīderlande 2. pants || b) Iesaistītie uzņēmumi || 54 NUTS II reģions || Gelderlande (NL22) NACE 2. redakcijas nodaļa || 41 (“Ēku būvniecība”) Pārskata periods || 1.2.2011. – 1.11.2011. Datums, kad sāk sniegt individualizētos pakalpojumus || 1.1.2012. Pieteikuma iesniegšanas datums || 15.12.2011. Atlaisto darbinieku skaits pārskata periodā || 516 Atlaisto darbinieku skaits, kuri varētu piedalīties pasākumos || 435 Izdevumi par individualizētajiem pakalpojumiem (EUR) || 4 281 000 Izdevumi par EGF īstenošanu[4] (EUR) || 178 375 Izdevumi par EGF īstenošanu (%) || 4,0 Kopējais budžets (EUR) || 4 459 375 EGF ieguldījums (65 %) (EUR) || 2 898 594 1. Pieteikums tika iesniegts Komisijai 2011. gada 15. decembrī, un līdz 2012. gada 11. jūnijam tika iesniegta papildu informācija. 2. Pieteikums atbilst Regulas (EK) Nr. 1927/2006 2. panta b) punktā noteiktajiem nosacījumiem par EGF līdzekļu izmantošanu, un tas tika iesniegts regulas 5. pantā minētajā 10 nedēļu termiņā. Saikne starp atlaišanas gadījumiem un nozīmīgām strukturālām pārmaiņām pasaules tirdzniecības modeļos globalizācijas vai pasaules finanšu un ekonomikas krīzes ietekmē 3. Lai noteiktu saikni starp atlaišanas gadījumiem un globālo finanšu un ekonomikas krīzi, Nīderlande apgalvo, ka krīze būtiski ietekmējusi būvniecības nozari Nīderlandē un visā Eiropas Savienībā. Būvniecības nozarē, kā arī privātpersonām, tika krasi samazināti aizdevumi, palielinājās celtniecības materiālu cenas, taču patērētāju uzticības krituma un naudas trūkuma ietekmē samazinājās pieprasījums pēc jauniem mājokļiem. 4. Ekonomikas atveseļošanas plānā Komisija atzina, ka pieprasījums būvniecības nozarē ES bija krities krīzes dēļ. Pieejamie dati apliecina, ka būtisku lejupslīdi būvniecības nozarē, kas salīdzinājumā ar to pašu periodu iepriekšējā gadā ES-27 kritās astoņos secīgos ceturkšņos (no 2009. gada pirmā ceturkšņa līdz 2010. gada ceturtajam ceturksnim), ir izraisījis galvenokārt privātpersonu investīciju samazinājums dzīvojamo ēku sektorā. 5. Nīderlandes būvniecības nozarē no 2008. gada līdz 2010. gadam tika reģistrēts straujš ražošanas kritums par 12,9 %. Lai gan 2011. gada pirmajā ceturksnī tika uzrādīta atveseļošanās par 9,3 %, šī tendence atkal samazinājās 2011. gada otrajā un trešajā ceturksnī, un prognozes 2012. gadam arī nav pozitīvas. Ekonomiskā izaugsme Gelderlandes provincē 2011. gada trešajā ceturksnī salīdzinājumā ar to pašu periodu 2010. gadā samazinājās vairāk nekā citviet valstī (0,6 % Gelderlandē salīdzinājumā ar 1,1 % Nīderlandē). Daudzi ekonomiskie rādītāji (apgrozījums, nodarbinātība, investīcijas), kas 2010. gadā bija ar plus zīmi, 2011. gadā kļuva negatīvi. Salīdzinājumā ar 2010. gadu mājokļu cenas 2011. gadā turpināja samazināties par 3,6 %, un 2010. gadā tās sasniedz 2005. gada atzīmi. Tas nelabvēlīgi ietekmēja būvniecības nozari. 6. Ekonomikas un finanšu krīzes ietekmē notika līdzekļu samazināšana, lai mazinātu valsts budžeta deficītu. Publiskā finansējuma samazināšanai bija tieša nelabvēlīga ietekme uz investīcijām infrastruktūrā un mājokļu programmās. Centrālās valdības izdevumu samazināšana ietekmē arī reģionālās pašvaldības, kam arī nākas samazināt savus izdevumus. Sākot ar 2011. gadu, Gelderlandes provincei būs jāsamazina savi izdevumi par 58 miljoniem euro gadā. Tā kā būvniecības nozare ir ļoti atkarīga no reģionālā un iekšējā tirgus, publiskā budžeta un programmu samazinājumi atstāj būvniecības nozari neaizsargātā pozīcijā. Budžeta samazinājumi arī turpmāk nelabvēlīgi ietekmēs nodarbinātību nozarē. 7. Turklāt jaunu mājokļu tirgus ir sarucis mājokļu korporāciju un pašvaldību investīciju krituma ietekmē. 2011. gada trešajā ceturksnī ir pieaudzis arī bankrota gadījumu skaits. Atlaišanas gadījumu skaita noteikšana un atbilstība 2. panta b) apakšpunkta kritērijiem 8. Nīderlande šo pieteikumu iesniedza saskaņā ar intervences kritērijiem, kas paredzēti 2. panta b) punktā Regulā (EK) Nr. 1927/2006, kurā ir nosacījums par vismaz 500 atlaišanas gadījumiem deviņu mēnešu laikā uzņēmumos, kas dalībvalstī darbojas tajā pašā NACE 2. redakcijas nodaļā vienā reģionā vai divos kaimiņu reģionos NUTS II līmenī. 9. Pieteikumā deviņu mēnešu pārskata periodā no 2011. gada 1. februāra līdz 2011. gada 1. novembrim minēti 516 atlaišanas gadījumi 54 uzņēmumos, kas darbojas NACE 2. redakcijas 41. nodaļā (“Ēku būvniecība”) un kas atrodas NUTS II reģionā Gelderlandē (NL22). Minētie atlaišanas gadījumi aprēķināti saskaņā ar Regulas (EK) Nr. 1927/2006 2. panta otrās daļas otro ievilkumu. Paskaidrojums par minēto atlaišanas gadījumu neparedzamību 10. Nīderlandes iestādes apgalvo, ka finanšu un ekonomikas krīzi un tās ietekmi uz nozari nebija iespējams paredzēt. Pirmskrīzes laikā Nīderlandē bija plaukstoša būvniecības nozare. Kopš 2009. gada pirmā ceturkšņa gan dzīvojamo, gan nedzīvojamo ēku būvniecības uzņēmumu ģenerētajā apgrozījumā vērojama nepārtraukta apgrozījuma samazināšanās, un tas bijis teju 20 % zem 2008. gada rekordatzīmes. Kopš 2010. gada pirmā ceturkšņa ekonomikas krīzes sekas bija jūtamas arī inženiertehniskajos būvdarbos. Salīdzinājumā ar 2009. gada rādītājiem inženiertehnisko būvdarbu uzņēmumu apgrozījums 2010. gadā, neraugoties uz valdības veiktajiem pasākumiem plānoto infrastruktūras projektu būvniecības veicināšanai, saruka par vairāk nekā 7 %. 2009. gadā minētie pasākumi aizvien vēl labvēlīgi ietekmēja apgrozījumu. Uzņēmumu, kuros atlaida darbiniekus, un darbinieku, kuriem paredzēta palīdzība, noteikšana 11. Pieteikums attiecas uz 516 atlaišanas gadījumiem 54 uzņēmumos. Nīderlande lēš, ka palīdzība varētu būt paredzēta tikai 435 darbiniekiem; pārējiem darbiniekiem būtu jāatrod darba pašiem vai jāaiziet pensijā. Darbinieki tika atlaisti šādos uzņēmumos: Uzņēmumi un atlaisto darbinieku skaits Aannemersbedrijf Kranen BV || 2 || Dijkman Bouw B.V. || 5 Aannemersbedrijf Kruisselbrink BV || 5 || EMHA B.V. || 6 Aannemersbedrijf Volman || 6 || Engelaer v.o.f. || 1 Aannemersbedrijf W. Kosters B.V. || 8 || Gebr. Heuting & zn B.V. || 1 Aannemersbedrijf Wibo Lochem BV || 40 || GML Gelders Metsel- en Lijmbedrijf BV || 8 aanneminsgbedrijf Berendsen- van Geemen BV || 1 || Hermsen Bouw & Timmerwerken B.V. || 3 Aannemingsmaatschappij Van Gelder BV || 13 || Hiddink Grondwerken transport B.V. || 12 Ad Hofmans Hedel B.V. || 1 || Joosten Bouwservice B.V. || 5 B&V Geveltechniek b.v. || 1 || KBZ BV (Keijzer Betonwerken Zutphen BV) || 22 Borreman Bouw BV || 6 || Klaassen Bouwmaatschappij Arnhem B.V. || 1 Borst Aannemersbedrijf BV || 7 || Kroeze Betonbouw BV || 9 Bouw Service Ermelo BV || 42 || Kroeze Geodesie BV || 2 Bouwbedrijf Bolster BV || 6 || La Paloma || 1 Bouwbedrijf Folmer de Vries BV || 1 || Lenting Bouw V.O.F. || 2 Bouwbedrijf Heimensen BV || 8 || Metselbedrijf Asselman BV || 18 Bouwbedrijf Jansen-Bolk BV || 8 || Metselbedrijf W. Renden || 6 Bouwbedrijf Kiezenbrink BV || 4 || P.B. Huberts Aanneming- en Wegenbouw- || 45 Bouwbedrijf Kuiperij BV || 16 || Scholten Gevelrenovatie BV || 13 Bouwbedrijf Rusbo BV || 4 || Scholten Metsel- en Stelwerken BV || 35 Bouwmij Te Brake B.V. || 6 || Schutten Bouw B.V. || 1 Bouw's Staalbouw B.V. || 10 || T.S. Alround Services BV || 1 Burgers van der Wal || 3 || Van den Boom Bouwbedrijf BV || 8 Claes B.V. || 1 || Veerdonk en Mulder Bouwbedrijf || 2 D & G Timmerfabriek BV || 10 || Verboon Bouwbedrijf B.V. || 1 D & M Bouw VOF || 8 || Voegersbedrijf Scholten BV || 15 Daams H.T. || 3 || Weijers Eikhout Vestiging Groesbeek BV || 66 De Boer Montagetechnieken || 1 || Welling Bouw Didam B.V. || 6 Kopā uzņēmumi: || 54 || Kopā atlaistie darbinieki: || 516 12. To darbinieku iedalījums, kuriem paredzēts sniegt palīdzību: Kategorija || Skaits || Procenti Vīrieši || 420 || 96,55 Sievietes || 15 || 3,45 ES pilsoņi || 435 || 100,00 Personas, kas nav ES pilsoņi || 0 || 0 Vecumā no 15 līdz 24 gadiem || 25 || 5,75 Vecumā no 25 līdz 54 gadiem || 290 || 66,67 Vecumā no 55 līdz 64 gadiem || 120 || 27,59 Vecāki par 64 gadiem || 0 || 0 13. Darbinieku ar ilgstošām veselības problēmām vai invaliditāti nav. 14. Iedalījums pa profesionālajām kategorijām: Kategorija || Skaits || Procenti Pārvaldnieks || 2 || 0,46 Speciālisti || 50 || 11,49 Tehniskie darbinieki || 55 || 12,64 Kalpotāji || 35 || 8,05 Pakalpojumu un tirdzniecības darbinieki || 10 || 2,30 Vienkāršās profesijas || 283 || 65,06 15. Saskaņā ar Regulas (EK) Nr. 1927/2006 7. pantu Nīderlande ir apliecinājusi, ka tiek piemērota dzimumu līdztiesības un nediskriminācijas politika un ka to turpinās piemērot īstenošanas dažādajos posmos, un jo īpaši izmantojot EGF. Attiecīgās teritorijas, tās iestāžu un citu ieinteresēto personu raksturojums 16. Gelderlandes province ir lielākā Nīderlandes province, kurā ir aptuveni 2 miljoni iedzīvotāju. Reģionā ir augsts iedzīvotāju izglītības līmenis un tajā izvietoti 146 000 uzņēmumu. Salīdzinājumā ar citām nozarēm, piemēram, ķīmiskās rūpniecības nozari (9000 darbinieku), pārtikas rūpniecību (15 000 darbinieku) un metāla/ elektrorūpniecības nozari (40 300 darbinieku) būvniecības nozarē ir nodarbināti relatīvi daudz cilvēku (2011. gadā 60 000 darbinieku). 17. Galvenās iesaistītās organizācijas ir Sociālo lietu un nodarbinātības ministrija; būvniecības nozares organizācija Opleidingsbedrijf Doetinchem; Gelderlandes provinces pašvaldība; reģionālā publiskās nodarbinātības aģentūra, kas palīdz cilvēkiem atrast jaunu darbu UWVwerkbedrijf, un Platform Arbeidsmarkt Onderwijs, kurā ir pārstāvētas visas izglītības un arodapmācības iestādes. Citas attiecīgas ieinteresētās personas ir būvniecības nozares darba devēju reģionālā pārstāvniecība Bouwend Nederland regio oost, būvniecības nozares arodbiedrību federācijas reģionālā pārstāvniecība FNV Bouw regio oost, būvniecības nozares kristīgās arodbiedrību federācijas pārstāvniecība CNV Vakmensen un citi būvniecības nozares arodapmācības centri OBD opleidingen. Atlaišanas gaidāmā ietekme uz nodarbinātību vietējā, reģionālajā vai valsts mērogā 18. Nīderlandes iestādes apgalvo, ka, ņemot vērā būvniecības nozares svarīgumu Gelderlandē, darbinieku atlaišana atstājusi ļoti jūtamu ietekmi. 2011. gadā bezdarba līmenis Gelderlandē bija 5,9 % - mazliet virs Nīderlandes vidējā rādītāja. 2010. gadā nodarbinātība būvniecības nozarē Gelderlandē veidoja 6,5 % no visas nodarbinātības provincē. 2010. gadā būvniecības nozarē tika zaudētas 4100 darba vietas (kritums par 6,5 %). 2011. gadā bija vērojama neliela atveseļošanās (500 darba vietu), taču 2011. gada ceturto ceturksni atkal raksturoja liels skaits atlaišanas gadījumu minētajā nozarē. 2011. gadā jauniešu bezdarbs pieauga par 10 %. Finansējuma saskaņotā individualizēto pakalpojumu pakete un tās paredzamo izmaksu sadalījums, tostarp tās papildināmība ar struktūrfondu finansētiem pasākumiem 19. Individualizētos pakalpojumus atlaistajiem darbiniekiem piedāvās būvniecības nozares pārvaldītos arodapmācības centros. Paralēli palīdzībai darba meklēšanā katrs no darbiniekiem, kuriem paredzēta palīdzība, piedalīsies tikai vienā pasākumā, lai gan ierobežotā skaitā gadījumu vēlamo mērķu sasniegšanai pasākumi tiks apvienoti. Nīderlande ierosina pasākumu paketi atlaisto darbinieku atbalstam, kura ir izveidota trīs secīgos posmos: ievads (palīdzība darba meklēšanā), sagatavošana darba tirgum (individuāla pasākumu pakete) un darbs. – Atbalsts darba meklēšanā. Šī programma tiek piedāvāta atsevišķiem dalībniekiem un tā sastāv no konsultēšanas par pieejamajām mācībām un karjeras iespējām, intensīvas apmācības, lai pieteiktos darbā un pieteikuma vēstuļu rakstīšanā. Katrs dalībnieks saņems kontaktpunktu palīdzības saņemšanai tuvākajā apkārtnē (jo ir iesaistītas visas reģionālās UWV), kur viņiem būs pieejama palīdzība nepieciešamo dokumentu (ienākumu deklarācijas, bezdarbnieku pabalsta dokumenti) pārsūtīšanai, kā arī kas uzņems sakarus ar būvniecības nozari. Paredzams, ka šo iespēju varētu izmantot visi darbinieki, kuriem paredzēta palīdzība. – Mācības un pārkvalifikācija. Tajā ietilpst intensīva apmācību programma, kas orientēta uz jauniem darba profiliem. Mācībās būs ietverti vairāki moduļi, kurus iespējams apgūt atsevišķi atkarībā no personīgajām vajadzībām un prasmēm. Pilns apmācību kurss ilgst aptuveni gadu un sastāv no moduļu paketes, piemēram, 11,5 mēnešu apmācība mūrnieka profesijā sastāv no fasādes apstrādes, mūrēšanas, flīzēšanas un izlīdzināšanas. Paredzams, ka šo intensīvās apmācības iespēju varētu izmantot 75 darbinieki. – Pārcelšanas atbalsts. Tajā paredzēta darbinieku, kuriem paredzēta palīdzība, konsultēšana par jaunām nozarēm, piemēram, inženiertehniku, elektrotehnikas instalācijām, veselības nozari vai ēdināšanas pakalpojumiem. Tas var ietvert arī konsultācijas būvniecības nozarē, lai celtu kvalifikāciju un iegūtu prasmes, kas vairāk atbilst mūsdienu būvniecības nozares prasībām (piemēram, būvniecība no saliekamām konstrukcijām). Konsultācijas notiek individuāli un tajās iekļauta prasmju un profila novērtēšana, atbilstoša darba vai izglītības programmas piemeklēšana, balstoties uz novērtētajām prasmēm, profila un individuāla darba meklēšanas procesa pārraudzība). Paredzams, ka šajā pasākumā varētu iesaistīties 150 darbinieki. – Uzņēmējdarbības veicināšana. Tas attiecas uz atlaisto darbinieku ievirzīšanu pašnodarbinātībā un atbalstīšanu jaunas uzņēmējdarbības sākšanā. Šajos pasākumos ietverta arodapmācība (piemēram, amatniecība) un kursi uzņēmējdarbībā. Paredzams, ka šo pasākumu varētu izmantot 60 darbinieki. – Darba resursu krātuve (flexpool). Tā ir elastīga krātuve gan darba meklētājiem, gan darba devējiem būvniecības nozarē, kas var sniegt pagaidu nodarbinātību. Pateicoties šim pakalpojumam iespējams organizēt elastīgu darba resursu pārvietošanu. Pārkvalificētie darbinieki varēs iegūt jaunu darba pieredzi, kā arī darbs tiks apvienots ar mācībām. Darbinieki saņems normālu, regulāru atalgojumu, kā noteikts darba koplīgumā, un tā ilgums būs ierobežots saskaņā ar Nīderlandes tiesību aktiem par elastīgu darbu. Paredzams, ka šajā pasākumā varētu iesaistīties 150 darbinieki. 20. Izdevumi par EGF īstenošanu, kas ietverti pieteikumā saskaņā ar Regulas (EK) Nr. 1927/2006 3. pantu, attiecas uz pārvaldības un kontroles, kā arī uz informēšanas un reklāmas pasākumiem. 21. Šie Nīderlandes iestāžu prezentētie individualizētie pakalpojumi ir aktīvi darba tirgus pasākumi, kas ietverti Regulas (EK) Nr. 1927/2006 3. pantā minētajās piemērotajās darbībās. Saskaņā ar Nīderlandes iestāžu aplēsēm šo pakalpojumu kopējās izmaksas ir EUR 4 281 000, un izdevumi par EGF īstenošanu ir EUR 178 375 (4,00 % no kopējās summas). Kopējais no EGF pieprasītais finansējums ir EUR 2 898 594 (65 % no kopējām izmaksām). Darbības || Aprēķinātais darbinieku skaits, kam paredzēta palīdzība || Aprēķinātās izmaksas vienam darbiniekam, kam paredzēta palīdzība (EUR) || Kopējās izmaksas (EGF un valsts līdzfinansējums) (EUR) Individualizētie pakalpojumi (Regulas (EK) Nr. 1927/2006 3. panta pirmā daļa) Atbalsts darba meklēšanā || 435 || 2600 || 1 131 000 Mācības un pārkvalifikācija || 75 || 18 000 || 1 350 000 Pārcelšanas atbalsts || 150 || 8200 || 1 230 000 Uzņēmējdarbības veicināšana || 60 || 4500 || 270 000 Darba resursu krātuve (flexpool) || 150 || 2000 || 300 000 Starpsumma par individualizētajiem pakalpojumiem || || 4 281 000 Izdevumi par EGF īstenošanu (Regulas (EK) Nr. 1927/2006 3. panta trešā daļa) Sagatavošanas darbības || || 0 Vadība || || 44 594 Informācija un reklāma || || 44 594 Kontroles pasākumi || || 89 187 Starpsumma: izdevumi par EGF īstenošanu || || 178 375 Kopējās paredzamās izmaksas || || 4 459 375 EGF finansējums (65 % no kopējām izmaksām) || || 2 898 594 22. Nīderlande apliecina, ka iepriekš minētie pasākumi papildina darbības, kas tiek finansētas no struktūrfondiem. Nīderlande ieviesīs vajadzīgās kontroles procedūras, lai izvairītos no dubulta finansējuma pieprasīšanas, un nodrošinās skaidru revīzijas izsekojamību attiecībā uz EGF finansētajiem pasākumiem. Datums(-i), kad tika sākta vai kad plānots sākt individualizētos pakalpojumus atlaišanas skartajiem darbiniekiem 23. EGF līdzfinansējumam ierosinātos saskaņotās paketes individualizētos pakalpojumus atlaišanas skartajiem darbiniekiem Nīderlande sāka sniegt 2012. gada 1. janvārī. Tāpēc šajā datumā sākas periods, kurā var piemērot jebkuru palīdzību, kuru varētu piešķirt no EGF. Procedūras apspriedēm ar sociālajiem partneriem 24. Pieteikuma sagatavošanā tika iesaistīti sociālie partneri. Priekšlikumu ierosināja būvniecības nozares organizācija Opleidingsbedrijf Doetinchem, kurā pastāvēti sociālie partneri. Sagatavošanas darbībās tik iekļauta virkne reģionālu sanāksmju ar nozares pārstāvjiem un būvniecības uzņēmumiem, kā arī diskusijas starp sadarbības partneriem un UWV. Diskusijās tika izveidots plāns atlaistajiem darbiniekiem, tostarp pakalpojumu dienesta izveide būvniecības un tehniskās nozares profesijām. Daudzi plāni aspekti vēlāk tika iekļauti projektā. Sociālie partneri līdzdarbojas arī īstenošanā, jo viņi pārvalda mācību un izglītības iestādes nozarē. 25. Nīderlandes iestādes apliecināja, ka ir ievērotas valsts un ES tiesību aktos noteiktās prasības par kolektīvu atlaišanu. Informācija par darbībām, kas ir obligātas saskaņā ar valsts tiesību aktiem vai atbilst koplīgumiem 26. Attiecībā uz Regulas (EK) Nr. 1927/2006 6. pantā noteiktajiem kritērijiem Nīderlandes iestādes savā pieteikumā: · apstiprināja, ka EGF finansiālais ieguldījums neaizvieto pasākumus, par ko atbild uzņēmumi atbilstīgi valsts tiesību aktiem vai kolektīviem līgumiem; · pierādīja, ka ar rīcību atbalsta individuālus darbiniekus un šos pasākumus neizmanto uzņēmumu vai nozaru pārstrukturēšanai; · apstiprināja, ka atbilstīgie iepriekš minētie pasākumi netiek finansēti no citiem ES finanšu instrumentiem. Pārvaldības un kontroles sistēmas 27. Nīderlande ir paziņojusi Komisijai, ka finansiālos ieguldījumus pārvaldīs un kontrolēs tās pašas iestādes, kas pārvalda un kontrolē Eiropas Sociālā fonda finansējumu Nīderlandē. Par EGF lietas vadību, kontroli, informāciju un reklāmu būs atbildīgs Sociālo lietu aģentūra (Sociālo lietu un nodarbinātības ministrijas departaments). Finansējums 28. Pamatojoties uz Nīderlandes pieteikumu, ierosinātais EGF finansiālais ieguldījums saskaņotajā individualizēto pakalpojumu paketē (tostarp izdevumi EGF īstenošanai) ir EUR 2 898 594, kas ir 65 % no kopējām izmaksām. Komisijas ierosinātais piešķīrums no fonda ir noteikts, balstoties uz Nīderlandes sniegto informāciju. 29. Ņemot vērā EGF ieguldījuma maksimāli iespējamo apjomu, kas noteikts saskaņā ar Regulas (EK) Nr. 1927/2006 10. panta 1. punktu, kā arī iespējas pārdalīt apropriācijas, Komisija ierosina izmantot EGF līdzekļus visā iepriekš minētās summas apmērā, piešķirot līdzekļus atbilstoši finanšu shēmas 1.a pozīcijai. 30. Ņemot vērā ierosināto finansiālā ieguldījuma apjomu, vairāk nekā 25 % no EGF maksimālā gada apjoma paliks pieejami piešķīrumiem pēdējos četros gada mēnešos, kā noteikts Regulas (EK) Nr. 1927/2006 12. panta 6. punktā. 31. Komisija, nākot klajā ar šo priekšlikumu par EGF izmantošanu, sāk vienkāršoto trīspusējo sarunu procedūru atbilstoši 2006. gada 17. maija Iestāžu nolīguma 28. punkta prasībām, lai nodrošinātu abu budžeta lēmējinstitūcijas iestāžu vienošanos par vajadzību izmantot EGF un par nepieciešamo summu. Komisija aicina pirmo no abām budžeta lēmējinstitūcijas iestādēm, kas atbilstīgā politiskā līmenī panāk vienošanos par EGF izmantošanas priekšlikuma projektu, informēt otru iestādi un Komisiju par tās nodomiem. Nesaskaņu gadījumā starp budžeta lēmējinstitūcijas abām iestādēm tiks sasaukta oficiāla trīspusēja sanāksme. 32. Komisija atsevišķi iesniedz līdzekļu pārvietojuma pieprasījumu, lai tos iekļautu 2012. gada budžeta īpašajās saistību apropriācijās, kā to paredz 2006. gada 17. maija Iestāžu nolīguma 28. punkts. Maksājumu apropriāciju avots 33. EGF budžeta pozīcijas apropriācijas tiks izmantotas, lai segtu šim pieteikumam nepieciešamo summu EUR 2 898 594 apmērā. Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Nīderlandes pieteikums EGF/2011/009 NL/Gelderland Construction, 41. nodaļa) EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību[5] un jo īpaši tā 28. punktu, ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanas fonda izveidi[6] un jo īpaši tās 12. panta 3. punktu, ņemot vērā Eiropas Komisijas priekšlikumu[7], tā kā: (1) Eiropas Globalizācijas pielāgošanas fonds (EGF) tika izveidots, lai sniegtu papildu atbalstu darbiniekiem, kuru atlaišana ir saistīta ar globalizācijas izraisītām lielām strukturālām izmaiņām pasaules tirdzniecības modeļos, un lai palīdzētu viņiem atkal iesaistīties darba tirgū. (2) Attiecībā uz pieteikumiem, kas iesniegti no 2009. gada 1. maija līdz 2011. gada 30. decembrim, EGF darbības joma ir paplašināta, iekļaujot tajā atbalstu darbiniekiem, kuru atlaišana ir tieši saistīta ar pasaules finanšu un ekonomikas krīzi. (3) Saskaņā ar 2006. gada 17. maija Iestāžu nolīgumu EGF var izmantot, nepārsniedzot maksimālo summu, kas ir 500 miljoni euro gadā. (4) Nīderlande 2011. gada 15. decembrī iesniedza pieteikumu par EGF izmantošanu attiecībā uz atlaišanas gadījumiem 54 uzņēmumos, kas darbojas NACE 2. redakcijas 41. nodaļas (“Ēku būvniecība”) nozarē NUTS II reģionā Gelderlandē (NL22), un līdz 2012. gada 11. jūnijam to papildināja, iesniedzot papildu informāciju. Šis pieteikums atbilst Regulas (EK) Nr. 1927/2006 10. panta prasībām par finansiālo ieguldījumu noteikšanu. Tādēļ Komisija ierosina izmantot līdzekļus EUR 2 898 594 apmērā. (5) Tādēļ EGF būtu jāizmanto, lai sniegtu finansiālu ieguldījumu saistībā ar Nīderlandes iesniegto pieteikumu, IR PIEŅĒMUŠI ŠO LĒMUMU. 1. pants Eiropas Savienības 2012. finanšu gada vispārējā budžetā izmanto Eiropas Globalizācijas pielāgošanas fondu (EGF), lai piešķirtu EUR 2 898 594 saistību un maksājumu apropriācijās. 2. pants Šo lēmumu publicē Eiropas Savienības Oficiālajā Vēstnesī. Briselē, Eiropas Parlamenta vārdā — Padomes vārdā — priekšsēdētājs priekšsēdētājs [1] OV C 139, 14.6.2006., 1. lpp. [2] OV L 406, 30.12.2006., 1. lpp. [3] Eiropas Parlamenta un Padomes 2006. gada 20. decembra Regula (EK) Nr. 1893/2006, ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām (OV L 393, 30.12.2006., 1. lpp.). [4] Saskaņā ar Regulas (EK) Nr. 1927/2006 3. panta trešo daļu. [5] OV C 139, 14.6.2006., 1. lpp. [6] OV L 406, 30.12.2006., 1. lpp. [7] OV C […], […], […] lpp.